**CHAMADA PARA COMUNICACIÓNS. Prazo límite 15 de maio de 2020**

Congreso “Concepción Arenal 1820-2020. “A conciencia da razón.”

*Santiago de Compostela, Facultade de Dereito, 10-11 de setembro de 2020*

O Congreso, partindo da conmemoración do 200 aniversario do nacemento de Concepción Arenal, busca facer unha reflexión sobre a súas facetas máis destacadas tecendo lazos cara ao presente. Dende unha perspectiva interdisciplinaria, o Congreso quere dar cabida a enfoques diversos -xurídicos, sociolóxicos, filosóficos, xornalísticos, literarios, históricos, pedagóxicos, etc.- que estuden tanto a figura da propia Concepción Arenal, como diversos aspectos da súa obra e actividades ou que poñan en relación o seu papel intelectual, como xurista, precursora do feminismo e benfeitora social, con debates científicos sobre os ámbitos aos que ela dedicou a súa vida e que seguen tendo unha proxección actual.

**Programa provisional**

*Días 10 e 11 de setembro de 2020*

Conferencia plenaria: Douscentos anos de vida e obra. María José Lacalzada de Mateo, Universidade de Zaragoza.

Mesa plenaria: Concepción Arenal. Xurista e impulsora da reforma penitenciaria. Francisco Javier Álvarez García. Catedrático de Dereito penal da Universidade Carlos III; María Vicenta Cervelló Donderis, Catedrática de Dereito penal da Universitade de Valencia; Cristina Rodríguez Yagüe, Profesora Titular de Dereito penal da Universidade de Castilla-La Mancha.

Conferencia plenaria: Concepción Arenal. Mito e memoria na diáspora galega Xosé Manuel Núñez Seixas. Catedrático de Historia Contemporánea da Universidade de Santiago de Compostela e Premio Nacional de Ensaio 2019.

Mesa plenaria: Concepción Arenal. Pensadora e precursora do movemento feminista. M. Xosé Agra, Catedrática de Filosofía Moral e Política da USC, Universidade de Santiago de Compostela; Cecilia Pereira Porto, Avogada; Isabel Burdiel, Catedrática de Historia Contemporánea, Universitat de València.

Mesa Plenaria: Concepción Arenal. Educación y compromiso social. Pilar Ballarin Domingo. Catedrática de Teoría e Historia da Educación da Universidade de Granada. Raquel Vázquez Ramil, Profesora da Universidade de Valladolid, Rosa Mª Capel Martínez, Catedrática de Historia da Universidade Complutense.

Conferencia de clausura: Concepción Arenal. A camiñante e a súa sombra, Anna Caballé, Premio Nacional de Historia 2019.

**CHAMAMENTO PARA RELATORIOS**

*Relación de temas para os relatorios*

Estudos históricos, filosóficos, xurídicos e literarios sobre Concepción Arenal ou a súa época.

Concepción Arenal e o seu tempo.

O papel das mulleres na sociedade española do século XIX e a rotura de estereotipos que protagonizou Concepción Arenal.

O pensamento de Concepción Arenal sobre o papel das mulleres na sociedade.

Os dereitos das mulleres na época: evolución, perspectivas, fitos, estudos comparativos con outros países.

Estudos penitenciarios e criminolóxicos

Criminoloxía feminista

Seguridade vs. Liberdade

O Dereito de xentes na obra de Concepción Arenal

As achegas intelectuais de Concepción Arenal sobre educación e reforma social

Educación e sociedade no século XIX

A protección social: beneficencia ou dereito?

Catro mulleres galegas claves no pensamento e historia do século XIX (Rosalía de Castro, Juana de Vega, Emilia Pardo Bazán e Concepción Arenal).

Concepción Arenal e o krausismo. Conferencias dominicais da muller

A influencia de Concepción Arenal na emigración

As mulleres no sistema universitario

O traballo das mulleres

As mulleres no mundo do Dereito: a xudicatura, as profesionais xurídicas, a academia

Existen teitos de cristal?

*Normas para a presentación das propostas de relatorios*

Poderanse presentar relatorios e pósteres sobre calquera dos temas que integran o programa do Congreso. A proposta de comunicación rexerase polas normas que se expoñen a continuación.

Presentación das propostas relatorios

* Formato e letra: As comunicacións deberán elaborarse en formato “.doc” ou “.docx” e non poderán ter unha extensión non superior a 2 páxinas incluíndo a identidade dos/as autores/as, título, palabras chave, resumo e bibliografía en letra Calibri Light 12.
* As comunicacións remitiranse ao seguinte enderezo de correo electrónico: congreso.concepcion.arenal@usc.gal **O prazo de presentación remata o 15 de maio de 2020.**

O Comité Científico examinará os relatorios e decidirá sobre a súa aceptación antes do **1 de xuño de 2020**. A aceptación de cada relatorio notificarase ao seu autor/a por medio de correo electrónico.

O texto completo dos relatorios aceptados será obxecto de publicación na web do Congreso e, no seu caso, no libro de actas electrónico e deberá ser entregado antes do **1 de setembro de 2020**.